На основу члана 4. Закона о комуналним делатностима („Службени гласник РС", бр. 88/2011, 46/2014 - Одлукa УС РС, 104/2016) и члана 70. Статута општине Гаџин Хан („Службени лист града Ниша“ број 10/2019),

Општинско веће општине Гаџин Хан на својој 112. ( стодванаестој) седници одржаној дана 08. марта 2019. године доноси:

**Р Е Ш Е Њ Е**

**О образовању Комисије за испитивање и утврђивање стања водовода у Топоници**

1.

Образује се Комисија за испитивање стања водовода у Топоници у саставу:

1. **Драган Мијалковић**, помоћник председника општине Гаџин Хан;

2. **Зоран Николић**, запослен у ЈП Дирекција за изградњу и комуналне делатности

 општине Гаџин Хан;

3. **Влада Димитријевић**, запослен у ЈП Дирекција за изградњу и комуналне

 делатности општине Гаџин Хан;

4. **Љубомир Јанаћковић**, председник Савета МЗ Топоница;

5. **Десимир Јованчић**, заменик председник Савета МЗ Топоница;

6. **Драган Ранђеловић**, члан Савета МЗ Топоница.

2.

Задатак комисије је да изврши обилазак свих прикључака у Топоници и:

1. утврди да ли постоје нелегални прикључци;
2. утврди да ли постоје прикључци са неисправним водомерима;
3. утврди постојање кварова у шахтама корисника водовода, односно кварова кућних инсталација;
4. утврди стање разводних шахтова главних водова;
5. утврди постојање прикључених хидрифора (хидопака) на сеоску водоводну мрежу.

Комисија је у обавези да поверени задатак изврши у року од 30 дана од дана достављања овог решења. Такође комисја је дужна да сачини извештај о извршеној контроли и исти достави општинском већу на даље поступање.

3.

Овим решењем замењује се решење Општинског већа општине Гаџин Хан о образовању комисије за испитивање и утврђивање стања водовода у Топоници бр. 06-352-112/19-III од 05.марта 2019.године.

Решење доставити члановима комисије и архиви.

Број: 06-352-124/19-III

У Гаџином Хану, 08.марта 2019.године.

ПРЕДСЕДНИК

Саша Ђорђевић